钦定古今图书集成/方舆汇编/职方典/第1456卷 > 《云南诗》明·史公谨
## 钦定古今图书集成/方舆汇编/职方典/第1456卷 > 《云南诗》明·史公谨

“城南双塔高嵯峨，城北千山如涌波。隔断中原万馀
里，耳边无处闻弦歌。我来正值兵戈后，厌听边声出
刁斗。壮士沉雄细柳营，岂效棘门空赳赳。金戈铁马
拥云雾，顾尔群凶如培𪣻。军中大将汉武侯，气吐虹
霓横素秋。”七擒七纵平其酋，杀气惨淡空中收。群氓
趁墟出方物，蒟酱莋马随旄牛。蛮语侏𠌯若禽鸟，笑
听华言无谙晓。纵横跋扈无尊卑，翻觉王臣眼中小。
回首令人忆中国，拔剑高歌倚天立。碧鸡苍苍元气
湿，梁王宫殿为荆棘。鹧鸪朝鸣狐夜集，金满床头总
何益。不如一醉杏花村，濯足昆明看山色。